Document ID: 32010R0210

NÕUKOGU RAKENDUSMÄÄRUS (EL) nr 210/2010,
25. veebruar 2010,
millega muudetakse maksejõuetusmenetlust käsitleva määruse (EÜ) nr 1346/2000 A ja B lisas esitatud maksejõuetusmenetluste ja likvideerimismenetluste loetelu ja kodifitseeritakse nimetatud määruse A, B ja C lisa
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 291 lõiget 2,
võttes arvesse nõukogu 29. mai 2000. aasta määrust (EÜ) nr 1346/2000 maksejõuetusmenetluse kohta, (1) eriti selle artiklit 45,
võttes arvesse Euroopa Komisjoni ettepanekut
ning arvestades järgmist:
(1)
Määruse (EÜ) nr 1346/2000 A, B ja C lisas on loetletud liikmesriikide õigusaktides sätestatud menetlused ja likvideerijad, mille suhtes määrust kohaldatakse. A lisa sisaldab nimetatud määruse artikli 2 punktis a osutatud maksejõuetusmenetluste loetelu. B lisa sisaldab nimetatud määruse artikli 2 punktis c osutatud likvideerimismenetluste loetelu ning C lisa sisaldab nimetatud määruse artikli 2 punktis b osutatud likvideerijate loetelu.
(2)
Belgia teatas 2. märtsil 2009 määruse (EÜ) nr 1346/2000 artikli 45 kohaselt komisjonile muudatustest kõnealuse määruse A ja C lisas sätestatud loeteludes. Belgia korrigeeris seejärel seda teadet, et täiendada A lisas ja C lisas tehtavaid muudatusi ning lisada üks muudatus B lisas sätestatud loetellu.
(3)
Tulenevalt Belgia teatest muudatuste kohta määruse (EÜ) nr 1346/2000 A, B ja C lisas ning selle teate järgnevast korrigeerimisest tuleks kõnealuse määruse A, B ja C lisa kodifitseerida, et tagada kõikidele kõnealuse määrusega hõlmatud maksejõuetusmenetluste pooltele vajalik õiguskindlus.
(4)
Määrus (EÜ) nr 1346/2000 on Ühendkuningriigi ja Iirimaa suhtes siduv ning seetõttu osalevad nad kõnealuse määruse artikli 45 kohaselt selle vastuvõtmisel ja kohaldamisel.
(5)
Euroopa Liidu lepingule ja Euroopa Liidu toimimise lepingule lisatud Taani seisukohta käsitleva protokolli artiklite 1 ja 2 kohaselt ei osale Taani käesoleva määruse vastuvõtmisel ning see ei ole tema suhtes siduv ega kohaldatav.
(6)
Seetõttu tuleks muuta määruse (EÜ) nr 1346/2000 A, B ja C lisa ning need vastavalt kodifitseerida,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1346/2000 muudetakse järgmiselt.
1)
A lisas asendatakse Belgiaga seotud loetelu järgmisega:
„BELGIË/BELGIQUE
Het faillissement/La faillite
De gerechtelijke reorganisatie door een collectief akkoord/La réorganisation judiciaire par accord collectif
De gerechtelijke reorganisatie door overdacht onder gerechtelijk gezag/La réorganisation judiciaire par transfert sous autorité de justice
De collectieve schuldenregeling/Le règlement collectif de dettes
De vrijwillige vereffening/La liquidation volontaire
De gerechtelijke vereffening/La liquidation judiciaire
De voorlopige ontneming van beheer, bepaald in artikel 8 van de faillissementswet/Le dessaisissement provisoire, visé à l’article 8 de la loi sur les faillites;”
2)
B lisas asendatakse Belgiaga seotud loetelu järgmisega:
„BELGIË/BELGIQUE
Het faillissement/La faillite
De vrijwillige vereffening/La liquidation volontaire
De gerechtelijke vereffening/La liquidation judiciaire
De gerechtelijke reorganisatie door overdacht onder gerechtelijk gezag/La réorganisation judiciaire par transfert sous autorité de justice;”
3)
C lisas asendatakse Belgiaga seotud loetelu järgmisega:
„BELGIË/BELGIQUE
De curator/Le curateur
De gedelegeerd rechter/Le juge-délégué
De gerechtsmandataris/Le mandataire de justice
De schuldbemiddelaar/Le médiateur de dettes
De vereffenaar/Le liquidateur
De voorlopige bewindvoerder/L’administrateur provisoire.”
Artikkel 2
Määruse (EÜ) nr 1346/2000 A, B ja C lisa, mida on muudetud käesoleva määruse artikli 1 kohaselt, kodifitseeritakse ning asendatakse käesoleva määruse I, II ja III lisas sätestatud tekstiga.
Artikkel 3
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Artikkel 4
Käesolev määrus avaldatakse Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides kooskõlas aluslepingutega.
Brüssel, 25. veebruar 2010

Labels: 18
11
4
5